ประกาศกรมสรรพสามิตเรื่องกำหนดการใช้ และการปิดเครื่องหมายแสดงการเสียภาษีของทางราชการสำหรับสินค้าไพ่[๑] อาศัยอำนาจตามความใน (๑) ของข้อ ๓แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้ว พ.ศ. ๒๕๖๐ อธิบดีกรมสรรพสามิต จึงกำหนดการใช้และการปิดเครื่องหมายแสดงการเสียภาษีของทางราชการสำหรับสินค้าไพ่เพื่อให้ปรากฏว่าได้เสียภาษีแล้วโดยออกประกาศไว้ ดังต่อไปนี้ข้อ ๑ การใช้เครื่องหมายแสดงการเสียภาษีของทางราชการสำหรับสินค้าไพ่ที่ผลิตในราชอาณาจักร เพื่อให้ปรากฏว่าไพ่ได้เสียภาษีแล้ว ให้ผู้มีหน้าที่เสียภาษีดำเนินการดังนี้๑.๑ ให้ผู้มีหน้าที่เสียภาษีที่ยื่นแบบรายการภาษีและชำระภาษีแล้วยื่นคำขอรับเครื่องหมายแสดงการเสียภาษีของทางราชการสำหรับสินค้าไพ่ตามแบบ ภส. ๐๖ - ๒๐ ท้ายประกาศนี้ พร้อมเอกสารหลักฐานที่กำหนด ต่อเจ้าพนักงานสรรพสามิตณ สำนักงานสรรพสามิตพื้นที่ที่โรงอุตสาหกรรมตั้งอยู่เพื่อนำไปปิดบนภาชนะบรรจุไพ่แต่ละสำรับตามชนิดและจำนวนของไพ่ที่ได้ยื่นแบบรายการภาษีและชำระภาษีไว้แล้ว๑.๒ ให้เจ้าพนักงานสรรพสามิตตรวจสอบคำขอรับเครื่องหมายแสดงการเสียภาษีของทางราชการสำหรับสินค้าไพ่พร้อมเอกสารหลักฐาน ตาม ๑.๑ เมื่อเห็นว่าถูกต้องให้เสนอต่อสรรพสามิตพื้นที่เพื่อพิจารณาจ่ายเครื่องหมายแสดงการเสียภาษีของทางราชการสำหรับสินค้าไพ่ตามชนิดและจำนวนที่มีสิทธิได้รับ๑.๓ให้ผู้มีหน้าที่เสียภาษีเก็บรักษาเครื่องหมายแสดงการเสียภาษีของทางราชการสำหรับสินค้าไพ่ไว้ในสถานที่เก็บเครื่องหมายแสดงการเสียภาษีของทางราชการที่มั่นคงแข็งแรงข้อ ๒ การใช้เครื่องหมายแสดงการเสียภาษีของทางราชการสำหรับสินค้าไพ่ที่นำเข้ามาในราชอาณาจักรเพื่อให้ปรากฏว่าสินค้าได้เสียภาษีแล้ว ให้ผู้นำเข้าดำเนินการดังนี้๒.๑ ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วสำหรับสินค้าไพ่ที่นำเข้ามาในราชอาณาจักรยื่นคำขอรับเครื่องหมายแสดงการเสียภาษีของทางราชการสำหรับสินค้าไพ่ที่นำเข้ามาในราชอาณาจักรตามแบบ ภส. ๐๖ - ๒๐ ท้ายประกาศนี้พร้อมเอกสารหลักฐานที่กำหนดต่อเจ้าพนักงานสรรพสามิต ณ สำนักงานสรรพสามิตพื้นที่ที่ด่านศุลกากรหรือสำนักงานศุลกากรที่มีการปฏิบัติพิธีการศุลกากรตั้งอยู่ตามชนิดและจำนวนของไพ่ที่ได้ยื่นแบบรายการภาษีและชำระภาษีไว้แล้ว๒.๒ ให้เจ้าพนักงานสรรพสามิตตรวจสอบคำขอรับเครื่องหมายแสดงการเสียภาษีของทางราชการสำหรับสินค้าไพ่โดยตรวจสอบจำนวนไพ่กับใบอนุญาตให้นำไพ่เข้ามาในราชอาณาจักรเปรียบเทียบกับรายละเอียดไพ่ที่นำเข้ามาในราชอาณาจักรซึ่งได้เสียภาษีพร้อมเอกสารหลักฐานตาม ๒.๑เมื่อเห็นว่าถูกต้องให้เสนอต่อสรรพสามิตพื้นที่เพื่อพิจารณาจ่ายเครื่องหมายแสดงการเสียภาษีของทางราชการสำหรับสินค้าไพ่ตามชนิดและจำนวนที่มีสิทธิได้รับข้อ ๓ วิธีการปิดเครื่องหมายแสดงการเสียภาษีของทางราชการสำหรับสินค้าไพ่ให้ใช้กาวทาหลังเครื่องหมายแสดงการเสียภาษีของทางราชการให้ทั่วแล้วปิดให้แนบแน่นสนิทจนไม่สามารถแกะลอกได้ในลักษณะที่นำไพ่ออกจากสำรับเมื่อใดเครื่องหมายแสดงการเสียภาษีของทางราชการที่ปิดอยู่จะต้องถูกทำลายเสียสภาพไปจากเดิมทันทีทั้งนี้ต้องไม่ปิดทับชื่อและที่ตั้งของผู้ผลิตหรือผู้นำเข้าไพ่บนภาชนะบรรจุไพ่แต่ละสำรับการปิดเครื่องหมายแสดงการเสียภาษีของทางราชการสำ หรับสินค้าไพ่กรณีผลิตในราชอาณาจักร ให้ปิดเครื่องหมายแสดงการเสียภาษีของทางราชการ ณโรงอุตสาหกรรม ก่อนนำออกจากโรงอุตสาหกรรม กรณีนำเข้ามาในราชอาณาจักรให้ปิดเครื่องหมายแสดงการเสียภาษีของทางราชการก่อนขนผ่านด่านศุลกากรหรือสำนักงานศุลกากรข้อ ๔ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๒๘ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบคำขอรับเครื่องหมายแสดงการเสียภาษีของทางราชการสำหรับไพ่(ภส. ๐๖ - ๒๐)(ดูข้อมูลจากภาพกฎหมาย)พัชรภรณ์/จัดทำ๗ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๘๑ (เล่มที่ ๒)/๒๔ พฤษภาคม๒๕๖๑